ToekomsVenster: Die sakrament van die oomblik(Foto: Sidney Severin/Unsplash.) Die term, the sacrament of the present moment, word aan Jean-Pierre de Caussade toegeskryf. Dit is ŉ baie betekenisvolle ontwerp om mense bewus te maak van die groot waarheid dat ons reg verstaan net die oomblik, hierdie oomblik, hierdie vlietende oomblik wat binne ŉ oomblik onherroeplik verby is voor ons het. Gister is water onder deur die brug. Môre is wensdenkery, ŉ droom. Ons het net die hier en nou. Ek was onlangs deel van ŉ inoefening van die gawe van die oomblik en moes vir ŉ geruime tyd nadink oor die gawe van ŉ enkele druiwe korrel. Kyk en bekyk. Stadig, aandagtig, waarderend. Die fees van afsondering en die volgende koppie koffie, tee, glas melk, perske, appel of gereg, kan so ‘n oomblik word. Is dit sommer vinnig verby, net om jou gevoel van honger te bevredig of is dit ŉ sakrale oomblik?